umfazi asuke abe lixumbululu nevila elixakileyo, kanti wawumthathe esisicunayi senzwakazi enuk’ isiqholo. kwekhu, akukho nto indidina ngathi bubuxelegu nobuvila emfazini. "ingqikithi kankulunkulu uqobo lwayo isebenzisa igunya, kodwa uyakwazi ukuthobela ngokuphelele igunya eliphuma kuye. noma ngabe umsebenzi kamoya noma umsebenzi wenyama, akungqubuzani. amandla kamoya kankulunkulu anegunya phezu kwendalo yonke. inyama enengqikithi kankulunkulu nayo inegunya, kodwa unkulunkulu osenyameni angenza wonke umsebenzi olalela intando kababa osezulwini. lokhu ngeke kutholwe noma kuqondwe umuntu. unkulunkulu uqobo unamandla, kodwa inyama yakhe ingathobela igunya lakhe. lokhu yincazelo ejulile yamazwi athi: “ukristu uthobela intando kankulunkulu ubaba.” unkulunkulu ungumoya futhi angenza umsebenzi wokusindisa, njengoba unkulunkulu engaba umuntu. kodwa--ke, unkulunkulu uqobo wenza umsebenzi wakhe; akaphazamisi noma agxambukele, futhi akawenzi umsebenzi ophikisanayo, ngoba ingqikithi yomsebenzi owenziwa umoya nowenziwa inyama uyafana. noma ngabe umoya noma inyama, kokubili kwenzelwe ukugcwalisa intando eyodwa nokuphatha umsebenzi ofanayo. yize noma umoya nenyama kunezinto ezingafani, ingqikithi bako buyafana; kokubili kunongqikithi bukankulunkulu uqobo lwakhe, kanye nobunkulunkulu uqobo lwakhe. unkulunkulu uqobo akanakho ukungalaleli; ingqikithi yakhe ilungile. uyikho konke okuhle nokulungile, futhi uwuthando lonke. noma esenyameni, unkulunkulu akenzi into yokungalaleli unkulunkulu ubaba. ngisho noma ngabe kusho ukuthi akanikele ngempilo yakhe, uzokwenza ngenhliziyo ekhululekile angafuni ukukhetha okunye. unkulunkulu akanakho ukuzilungisa nokuzibona ebalulekile, noma ukuzidla nokuzikhukhumeza; akanakho ukungathembeki. konke lokhu okungalaleli unkulunkulu kuqhamuka kusathane; usathane nguye umsuka wobubi nenkohlakalo. isizathu esenza ukuthi umuntu abe nezinto ezifana nezikasathane ukuthi umuntu wonakaliswe waphinde wasetshenzwa ngusathane. ukristu akonakalisiwe ngusathane, yikho enezimpawu zikankulunkulu futhi azikho ezikasathane. noma ngabe umsebenzi unzima kangakanani noma inyama ibuthaka kangakanani, unkulunkulu, esaphila enyameni, angeke enze okuzophazamisa umsebenzi kankulunkulu uqobo, ingaphathwa eyokushiya intando kankulunkulu ubaba ngokungalaleli. angancamela ukuzwa izinhlungu zenyama kunokuthi aphambane nentando kankulunkulu ubaba; kunjengoba ujesu asho emkhulekweni. “baba, uma kungenzeka, mayidlule le ndebe kimi; kodwa kungabi ngentando yami, kodwa kube ngentando yakho.” umuntu uyokhetha, kodwa ukristu angeke akhethe. yize enomfanekiso kankulunkulu uqobo lwakhe, kodwa usafuna ukwenza intando kankulunkulu ubaba, agcwalisele lokhu unkulunkulu ubaba amethembe ngakho, ngasohlangothini lwenyama. lokhu into umuntu angeke akwazi ukuyenza. lokhu okuphuma kusathane akunangqikithi kankulunkulu, kunokungalaleli nokuphikisa unkulunkulu. angeke kumlalele ngokuphelele unkulunkulu, futhi ngeke kuyithobele intando kankulunkulu. bonke abantu ngaphandle kukakristu bangakwenza lokhu okuphikisa unkulunkulu, futhi akekho noyedwa ongamukela umsebenzi athenjwe unkulunkulu ngawo; akekho noyedwa ongakwazi ukubona ukuphatha kukankulunkulu njengomsebenzi wabo okumele bawenze. ukuthobela intando kankulunkulu ubaba kuyingqikithi kakristu; ukungalaleli unkulunkulu kufana nosathane. lezi zinto zombili azihambelani, futhi noma ubani onalezi zici zikasathane angeke abizwe ngokristu. isizathu esenza ukuthi umuntu angakwazi ukwenza umsebenzi kankulunkulu esikhundleni sakhe yingoba umuntu akanaso nesisodwa isimo sengqikithi kankulunkulu. umuntu usebenzela unkulunkulu ngoba efuna ukuzuza okwakhe nekusasa lakhe, kodwa ukristu usebenzela ukufeza intando kankulunkulu ubaba.